Up-891/06
Natisni
Opravilna št.:
Up-891/06
Datum odločitve:
10. 7. 2006
ECLI:
ECLI:SI:USRS:2006:Up.891.06
Akt:
Ustavna pritožba zoper sodbo Višjega sodišča v Mariboru št. Cpg 576/2001 z dne 30. 5. 2002 v zvezi s sodbo Okrožnega sodišča v Mariboru št. II Pg 158/98 z dne 10. 11. 2000
Izrek:
Ustavna pritožba zoper sodbo Višjega sodišča v Mariboru št. Cpg 576/2001 z dne 30. 5. 2002 v zvezi s sodbo Okrožnega sodišča v Mariboru št. II Pg 158/98 z dne 10. 11. 2000 se zavrže.
Evidenčni stavek:
Ker je ustavna pritožba prepozna, jo je Ustavno sodišče zavrglo.
Geslo:
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.
Pravna podlaga:
Člen 55.1.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
2. 6. 2006
Vrsta odločitve:
sklep
Vrsta rešitve:
zavrženje
Dokument:
US26330
Dokument v PDF obliki:
Up-891-06.pdf
113 KB
Prenesite datoteko
Up-891/06-8
10. 7. 2006
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata dne 29. junija 2006 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba zoper sodbo Višjega sodišča v Mariboru št. Cpg 576/2001 z dne 30. 5. 2002 v zvezi s sodbo Okrožnega sodišča v Mariboru št. II Pg 158/98 z dne 10. 11. 2000 se zavrže.
Obrazložitev
1. Pritožnik je dne 1. 6. 2006 vložil ustavno pritožbo. Ker iz njegove ustavne pritožbe ni bilo razvidno, katere posamične akte sploh izpodbija (in ker jih tudi ni priložil), je bil pozvan na dopolnitev ustavne pritožbe. Pritožnik je v dopolnitvi ustavne pritožbe izrecno navedel, da izpodbija sodbo Višjega sodišča v Mariboru št. Cp št. Cpg 576/2001 z dne 30. 5. 2002 v zvezi s sodbo Okrožnega sodišča v Mariboru št. II Pg 158/98 z dne 10. 11. 2000.
2. Po prvem odstavku 52. člena Zakona o Ustavnem sodišču (v nadaljevanju ZUstS) se ustavna pritožba vloži v 60 dneh od vročitve posamičnega akta, zoper katerega je mogoča ustavna pritožba.
3. Pritožnik je priložil dopolnitev predloga za obnovo postopka z dne 24. 3. 2003, iz katerega izhaja, da je predlog za obnovo postopka vložil 20. 3. 2003. To pomeni, da je bila sodba Višjega sodišča v Mariboru št. II Cpg 576/2001 pritožniku vročena pred 20. 3. 2003. Ustavna pritožba, vložena 1. 6. 2006, je torej očitno prepozna, zato jo je Ustavno sodišče zavrglo. Glede na navedbe v ustavni pritožbi Ustavno sodišče še pojasnjuje, da vložitev predloga za obnovo postopka in vložitev pravnih sredstev zoper odločitve sodišč glede tega predloga ne varuje roka za vložitev ustavne pritožbe in ne vpliva na tek roka za vložitev ustavne pritožbe zoper izpodbijano sodbo Višjega sodišča.
4. Senat Ustavnega sodišča je sprejel ta sklep na podlagi prve alineje prvega odstavka 55. člena ZUstS in tretje alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) sestavi: predsednica senata dr. Dragica Wedam Lukić ter člana mag. Marija Krisper Kramberger in Jože Tratnik. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
dr. Dragica Wedam Lukić